ΓΡΑΠΤΗ ΕΡΩΤΗΣΗ P-1247/02

υποβολή: Anne Van Lancker (PSE) προς την Επιτροπή

(24 Απριλίου 2002)

Θέμα: Διαθεσιμότητα μελετών και εκθέσεων που εκπονούνται χάρη σε ευρωπαϊκή συγχρηματοδότηση

Μέσω διαφόρων προγραμμάτων δράσης, η Ευρωπαϊκή Επιτροπή διαθέτει χρηματοδοτικά μέσα για τηνποστήριξη της ευρωπαϊκής πολιτικής των κρατών μελών. Κατ' αυτόν τον τρόπο διατίθενται ευρωπαϊκές πιστώσεις όχι μόνο στα κράτη μέλη, αλλά και σε άλλες αρχές και φορείς, για την εκπόνηση μελετών και εκθέσεων σχετικά με την πολιτική στον τομέα της απασχόλησης π. χ., αλλά και της καταπολέμησης του κοινωνικού αποκλεισμού. Σε πολλές περιπτώσεις το κοινό δεν πρόσβαση στις μελέτες αυτές.

Είναι άραγε διατεθειμένη η Επιτροπή, κατά την χορήγηση χρηματοδοτικής ενίσχυσης για την εκπόνηση των εν λόγω εκθέσεων, να απαιτεί τη δημοσίευση των μελετών που χρηματοδοτούνται με ευρωπαϊκούς, δημόσιους πόρους·

Συμπληρωματική απάντησητου κ. Prodi εξ ονόματος της Επιτροπής

(31 Οκτωβρίου 2002)

Η Επιτροπή επιβεβαιώνει ότι σε ορισμένους τομείς (διαρθρωτικά ταμεία, διευρωπαϊκά δίκτυα, στατιστικά στοιχεία, δικαιοσύνη και εσωτερικέςποθέσεις) οι μελέτες και εκθέσεις που χρηματοδοτούνται από τον κοινοτικό προϋπολογισμό πραγματοποιούνται με αίτημα των αναθετουσών εθνικών αρχών χωρίς παρέμβαση της Επιτροπής. Σύμφωνα με τις συμβάσεις χρηματοδότησης που συνάπτονται εν γένει, οι εν λόγω μελέτες και εκθέσεις παραμένουν ιδιοκτησία των κρατών μελών, που είναι οι δικαιούχοι των χορηγούμενων επιδοτήσεων. Οι εν λόγω αναθέτουσες εθνικές αρχές είναι ενδεχομένως αρμόδιες για τη διάδοση αυτών των μελετών και εκθέσεων ή την πρόσβαση σε αυτές.

Σύμφωνα με τις προαναφερθείσες συμβάσεις, η Επιτροπή λαμβάνει δικαιωματικά το πλήρες αντίγραφο ή μία συνθετική εκθέσεις, μετά την παραλαβή τους από την Επιτροπή, εμπίπτουν στο πεδίο εφαρμογής του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1).

Γενικότερα, η Επιτροπή συμμερίζεται το μέλημα της αξιότιμης ευρωβουλευτού όσον αφορά τη διαφάνεια και προσπαθεί να εξασφαλίσει την καλύτερη δυνατή διάδοση των αποτελεσμάτων των μελετών που χρηματοδοτούνται από τον κοινοτικό προϋπολογισμό. Μέχρι σήμερα και δεδομένης της ποικιλότητας των τομέων που οι μελέτες αυτές αφορούν, η Επιτροπή δεν θέλησε να επιβάλει προϋποθέσεις καθιερώνοντας τηνποχρέωση δημοσίευσης και διάδοσης των σχετικών μελετών για να αποφύγει την πρόκληση επιπλέον δαπανών και διοικητικών περιορισμών. Ορισμένες μελέτες θα μπορούσαν εξάλλου να εμπίπτουν στις εξαιρέσεις που προβλέπονται στον κανονισμό (ΕΚ) 1049/2001, ενώ άλλες θα μπορούσαν να έχουν πολύ τοπικό χαρακτήρα ή να αφορά έναν συγκεκριμένο τομέα.

Σε ορισμένες περιπτώσεις, πιο συγκεκριμένα στον τομέα της έρευνας, δίνεται προτεραιότητα στην αξιοποίηση και στη διάδοση των αποτελεσμάτων των μελετών. Εξάλλου, πολλές γενικές διευθύνσεις τοποθετούν στον ιστοχώρο τους, ακόμα και στις δημοσιεύσεις τους, τα αποτελέσματα των εν λόγω μελετών και εκθέσεων. Τη στιγμή αυτή η Υπηρεσία Επίσημων Εκδόσεων των Ευρωπαϊκών Κοινοτήτων ασχολείται με τη δημιουργία ιστοπύλης στο διαδίκτυο που θα είναι ιδιαίτερα προσαρμοσμένη στις μελέτες και στις εκθέσεις που παρουσιάζουν ενδιαφέρον για ένα πολύ εξειδικευμένο κοινό. Η Επιτροπήποστηρίζει τις πρωτοβουλίες για την εξασφάλιση διαφάνειας και για τη διευκόλυνση της πρόσβασης στις μελέτες και τις εκθέσεις.

(1) ΕΕ L 145 της 31.5.2001.